NK Ilijaš

NK Ilijaš je nogometni klub iz Ilijaša, Bosna i Hercegovina. Trenutno se takmiči u Drugoj nogometnoj ligi Federacije Bosne i Hercegovine - Centar.

Klub je osnovan 1925. godine kao FK Borac. Najveći uspjesi kluba su osvajanje Prve lige KS i kupa KS. Tradicionalne boje su crvena i bijela. Domaće utakmice igra na Gradskom stadionu u Ilijašu.

 Historija 
Prva fudbalska lopta među ilijaške mladiće stigla je 1920. godine, a donio ju je iz Italije neki "mašinista" Doan. Doan je okupio nekoliko radnika da ih nauči i pokaže im "svoje majstorije s loptom".

Može se reći da već od 1925. godine fudbal u Ilijašu ima dosta pristalica. Tada se formira prvi fudbalski klub koji se zvao Radnički Fudbalski Klub "Borac".

"Borac" je prestao da djeluje po izbijanju II svjetskog rata, a u ljeto 1950. godine omladina Ilijaša formira fudbalski klub pod nazivom FK "Nenad Tadić" - Ilijaš, a ime je dobio po jednom od najboljih igrača "Borca" i prvoboraca Narodnooslobodilačkog pokreta. Godinu dana kasnije, klub mijenja ime u FK "Sloga" Ilijaš. Poslije dvije godine fuzioniše se sa FK "Lokomotiva" iz Podlugova.U Podlugovima je već ranije djelovao "Plamen". Imali su Podlugovčani i društvo za tjelesno vaspitanje "Partizan", te fudbalski klub "Željezničar", a poslije "Lokomotivu", da bi se 23. 07. 1952. godine rodila FK "Sloga" - Ilijaš, koja je pod tim imenom djelovala godinu dana. Novo ime je FK "Čelik" - Ilijaš - Podlugovi, a nastao je fuzijom "Sloge" Ilijaš i "Lokomotive" iz Podlugova.

Sloga se najduže zadržala u Regionalnoj ligi - grupa Jug, a bila je i u kvalifikacijama za Republičku ligu Bosne i Hercegovine,kada je eliminirana od tada nešto bolje organiziranog UNISA iz Vogošće. Saradnja Sloge sa oba sarajevska prvoligaša: Sarajevom i Željezničarom uvijek je bila na zavidnom nivou, a mnogo prvoligaških trenera radilo je u Slogi, kao prvi treneri ili savjetnici.

 Uspjesi 
Prva liga KS
Datoteka:Cup Winner.png (1): 2009/10.
Kup KS
Datoteka:Cup Winner.png (1): 2017.

 Plasman po sezonama 
SezonaLigaRangPozicijaBodovi 2011/12. Druga liga FBiH - Centar III 8/16. 40 2012/13. Druga liga FBiH - Centar III 8/14. 37 2013/14. Druga liga FBiH - Centar III 3/16. 33 2014/15. Druga liga FBiH - Centar III 9/15. 39 2015/16. Druga liga FBiH - Centar III 7/14. 37 2016/17. Druga liga FBiH - Centar III 7/14. 35 2017/18. Druga liga FBiH - Centar III 5/15. 43 2018/19. Druga liga FBiH - Centar III 8/15. 38 2019/20. Druga liga FBiH - Centar III 15/16. 11

 Reference 

 Vanjski linkovi 
 Službena stranica 
 NK Ilijaš na sportsport.ba

Ilijaš
Kategorija:Nogometni klubovi osnovani 1925.